Lovende talent Danmarks i år mest vindende Formel kører internationalt, Marco Sørensen fra Svenstrup ved Aalborg beviste igen, at han er et af Europas mest lovende talenter. Formel Master Serie Denne gang foregik løbet på Tysklands motorsports arena nummer et, Hockenheim Ring tæt ved Stuttgart i Sydtyskland. Løbet i weekenden i den tyske Formel Master serie var på forhånd forventet at blive en stor mundfuld for den unge nordjyde, da han i modsætning til alle sine konkurrenter, aldrig før havde sat sine ben på Hockenheim Ring. Hurtig til træning Men allerede i den første frie træning om fredagen var Marco hurtigste mand på banen. Tidtagningen blev omsat til en pole position og en fjerdeplads i anden tidtagning. Paradekørsel i første heat Første heat, som foregik i regn, blev ren paradekørsel og vundet med et forspring på hele 12.3 sekunder. Udgik i andet heat I andet heat forhindrede et lille sammenstød med en konkurrent, at Marco kunne tage fuldt hus. Han udgik kort efter med en teknisk defekt. Mod nye udfordringer Marco udtaler fra Hockenheim, at dette var det sidste løb i denne omgang for det Tyske Super Team Macon. - De har virkelig været fantastiske at arbejde sammen med, og været yderst professionelle. Det er med stort vemod, at jeg nu må sige farvel til teamet, men nye og større udfordringer venter forude for næste sæson.

Opsummering:
På Hockenheim Ring vandt Marco Sørensen sit første heat i den tyske Formel Masters serie. Han udgik i andet heat.